Ui
Ui on traditsiooniline tööriist kalavõrkude ja vööde kudumiseks. Teised levinud nimetused on hui, piirits, käba, käbi, võrgukäbi ja võrgunõel. Uid on olnud 10–20 cm pikkused. Neid valmistati õhukesest puupilpast, luust, sarvest või metallist. Uuemal ajal on kasutatud vabrikutööna plastist valmistatud uisid. Nende abil kudusid võrke kõik pereliikmed, Hiiumaal peamiselt lapsed. Seal, kus võrgutegijate või kalurite hulgas on olnud palju venelasi, on uid nimetatud kombelistel põhjustel igliškaks. Sarnane tööriist kudumisel on ka süstik.